CELEX: 62010CA0316
Language: fi
Date: 2011-12-21 00:00:00
Title: Asia C-316/10: Unionin tuomioistuimen tuomio (kolmas jaosto) 21.12.2011 (Vestre Landsretin (Tanska) esittämä ennakkoratkaisupyyntö) — Danske Svineproducenter v. Justitsministeriet (SEUT 288 artiklan toinen kohta — Asetus (EY) N:o 1/2005 — Eläinten suojelu kuljetuksen aikana — Kotieläiminä pidettävien sikaeläinten maantiekuljetus — Osastojen vähimmäiskorkeus — Tarkastaminen matkan aikana — Lastaustiheys — Jäsenvaltioiden oikeus vahvistaa yksityiskohtaisia sääntöjä)

18.2.2012   
            
            
               FI
            
            
               Euroopan unionin virallinen lehti
            
            
               C 49/6
            
         Unionin tuomioistuimen tuomio (kolmas jaosto) 21.12.2011 (Vestre Landsretin (Tanska) esittämä ennakkoratkaisupyyntö) — Danske Svineproducenter v. Justitsministeriet
   (Asia C-316/10) (1)
   
   (SEUT 288 artiklan toinen kohta - Asetus (EY) N:o 1/2005 - Eläinten suojelu kuljetuksen aikana - Kotieläiminä pidettävien sikaeläinten maantiekuljetus - Osastojen vähimmäiskorkeus - Tarkastaminen matkan aikana - Lastaustiheys - Jäsenvaltioiden oikeus vahvistaa yksityiskohtaisia sääntöjä)
   2012/C 49/11
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Vestre Landsret
   
      Pääasian asianosaiset
   
   
      Kantaja: Danske Svineproducenter
   
      Vastaaja: Justitsministeriet
   
      Muu osapuoli: European Livestock and Meat Trading Union
   
      Oikeudenkäynnin kohde
   
   Ennakkoratkaisupyyntö — Vestre Landsret — EY 249 artiklan toisen kohdan (josta on tullut SEUT 288 artiklan toinen kohta) ja eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annetun neuvoston asetuksen (EY) N:o 1/2005 (EUVL L 3, s. 1) tulkinta — Jäsenvaltioiden oikeus vahvistaa yksityiskohtaisia kansallisia sääntöjä, jotka koskevat sikojen kuljettamiseen tarkoitettujen ajoneuvojen osastojen vähimmäiskorkeutta, tarkastuskorkeutta ja lastaustiheyttä
   
      Tuomiolauselma
   
   Eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22.12.2004 annettua neuvoston asetusta (EY) N:o 1/2005 on tulkittava siten, että
   
               —
            
            
               asetus ei estä jäsenvaltiota antamasta sikojen kuljettamiseen maanteitse sovellettavia sääntöjä, joilla täsmennetään oikeusvarmuuden lisäämiseksi eläinten hyvinvoinnin suojelutavoitteen mukaisesti ja ottamatta tältä osin käyttöön kohtuuttomia arviointiperusteita mainitussa asetuksessa säädettyjä vaatimuksia eläinosastojen vähimmäissisäkorkeudesta, kunhan kyseiset säännöt eivät aiheuta lisäkustannuksia tai teknisiä vaikeuksia, jotka saattavat heikompaan asemaan joko nämä säännöt antaneen jäsenvaltion tuottajat tai muiden jäsenvaltioiden tuottajat, jotka haluavat viedä tuotteitaan ensimmäiseksi mainittuun jäsenvaltioon tai tämän jäsenvaltion kautta, mikä seikka ennakkoratkaisua pyytäneen tuomioistuimen on tarkastettava; eläinten suojelusta kuljetuksen aikana 21.12.2006 annetun asetuksen nro 1729/2006 36 §:n 4 momentissa olevien siirtymäsäännösten kaltaisia sääntöjä osaston vähimmäissisäkorkeudesta yli kahdeksan tuntia kestävillä matkoilla ei ole kuitenkaan mahdollista pitää oikeasuhteisina silloin, kun sama jäsenvaltio on vahvistanut kyseisen asetuksen 9 §:n 1 momenttiin sisältyvien sääntöjen kaltaisia vähemmän pakottavia sääntöjä yleisen säännöstön yhteydessä
            
         
               —
            
            
               asetus estää jäsenvaltiota antamasta sikojen kuljettamiseen maanteitse sovellettavia sääntöjä, joilla täsmennetään mainitussa asetuksessa vahvistettuja vaatimuksia eläinten luokse pääsemisestä niiden hyvinvoinnin tarkastamiseksi säännönmukaiseksi ja jotka koskevat ainoastaan yli kahdeksan tuntia kestäviä matkoja ja
            
         
               —
            
            
               asetus ei estä jäsenvaltiota antamasta sääntöjä, joiden mukaan kuljetettaessa sikoja maanteitse eläimillä on oltava vähimmäistila, joka vaihtelee niiden painon mukaan siten, että kyseinen tila on 100 kg painavan sian osalta 0,42 m2 alle kahdeksan tuntia kestävillä matkoilla ja 0,50 m2 pidempään kestävillä matkoilla.
            
         
      (1)  EUVL C 234, 28.8.2010.